CELEX: 32010R1263
Language: mt
Date: 2010-12-20 00:00:00
Title: Regolament tal-Kunsill (UE) Nru 1263/2010 tal- 20 ta’ Diċembru 2010 dwar l-allokazzjoni tal-opportunitajiet tas-sajd skont il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles

30.12.2010   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 345/20
            
         REGOLAMENT TAL-KUNSILL (UE) Nru 1263/2010
   tal-20 ta’ Diċembru 2010
   dwar l-allokazzjoni tal-opportunitajiet tas-sajd skont il-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Protokoll ġdid (minn hawn ‘il quddiem “il-Protokoll”) li jistabbilixxi l-opportunitajiet tas-’ sajd u l-kontribuzzjoni finanzjarja previsti fil-Ftehim ta’ Sħubija dwar is-Sajd bejn il-Komunità Ewropea u r-Repubblika tas-Seychelles (1) (minn hawn ‘il quddiem “il-Ftehim”) ġie inizjalat fit-3 ta’ Ġunju 2010. Il-Protokoll jipprovdi lill-bastimenti tal-UE b’opportunitajiet tas-sajd fl-ilmijiet li fihom ir-Repubblika tas-Seychelles teżerċita s-sovranità jew il-ġuriżdizzjoni fir-rigward tas-sajd.
            
         
               (2)
            
            
               Fl-20 ta’ Diċembru 2010, il-Kunsill adotta d-Deċiżjoni 2010/814/UE (2) dwar l-iffirmar u l-applikazzjoni provviżorja tal-Protokoll.
            
         
               (3)
            
            
               Il-metodu li bih jiġu allokati l-opportunitajiet tas-sajd fost l-Istati Membri għandu jiġi ddefinit għat-tul ta’ żmien tal-Protokoll.
            
         
               (4)
            
            
               Skont l-Artikolu 10(1) tar-Regolament (KE) Nru 1006/2008 tad-29 ta’ Settembru 2008 dwar l-awtorizzazzjonijiet għall-attivitajiet tas-sajd tal-bastimenti tas-sajd tal-Komunità barra mill-ilmijiet tal-Komunità u l-aċċess ta’ bastimenti ta’ pajjiżi terzi għall-ilmijiet tal-Komunità (3), f’każ li jkun jidher li l-opportunitajiet tas-sajd allokati lill-Unjoni skont il-Protokoll ma ġewx użati bis-sħiħ, il-Kummissjoni għandha tinforma lill-Istati Membri kkonċernati. Nuqqas ta’ tweġiba sa skadenza li tiġi ffissata mill-Kunsill jitqies bħala konferma li l-bastimenti tal-Istat Membru kkonċernat mhux qed jagħmlu użu sħiħ mill-opportunitajiet tas-sajd tagħhom fil-perijodu speċifikat. L-iskadenza għandha tiġi ffissata.
            
         
               (5)
            
            
               Dan ir-Regolament għandu jidħol fis-seħħ fil-jum ta’ wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea u għandu japplika mit-18 ta’ Jannar 2011,
            
         ADOTTA DAN IR-REGOLAMENT:
   Artikolu 1
   1.   L-opportunitajiet tas-sajd stabbiliti fil-Protokoll tal-Ftehim għandhom jiġu allokati fost l-Istati Membri kif ġej:
   
               (a)
            
            
               Sajd b’bastimenti bil-purse seine għat-tonn
               
                           Spanja
                        
                        
                           22 bastiment
                        
                     
                           Franza
                        
                        
                           23 bastiment
                        
                     
                           Italja
                        
                        
                           3 bastimenti
                        
                     
         
               (b)
            
            
               Sajd b’bastimenti bil-konz tal-wiċċ
               
                           Spanja
                        
                        
                           2 bastimenti
                        
                     
                           Franza
                        
                        
                           5 bastimenti
                        
                     
                           Portugall
                        
                        
                           5 bastimenti
                        
                     
         2.   Mingħajr preġudizzju għall-Ftehim u l-Protokoll, ir-Regolament (KE) Nru 1006/2008 għandu japplika.
   3.   Jekk l-applikazzjonijiet għall-awtorizzazzjoni tas-sajd mill-Istati Membri msemmija fil-paragrafu 1 ma jkoprux l-opportunitajiet kollha tas-sajd stabbiliti fil-Protokoll, il-Kummissjoni għandha tikkunsidra l-applikazzjonijiet għall-awtorizzazzjoni tas-sajd minn kwalunkwe Stat Membru ieħor skont l-Artikolu 10 tar-Regolament (KE) Nru 1006/2008.
   L-iskadenza msemmija fl-Artikolu 10(1) ta’ dak ir-Rgolament għandu jkun iffissat għal għaxart ijiem ta’ xogħol.
   Artikolu 2
   Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   Għandu japplika mit-18 ta’ Jannar 2011.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-20 ta’ Diċembru 2010.
      
         
            Għall-Kunsill
         
         
            Il-President
         
         J. SCHAUVLIEGE
      
   
   
      (1)  ĠU L 290, 20.10.2006, p. 2.
   
      (2)  ĠU L 345, 30.12.2010, p. 1.
   
      (3)  ĠU L 286, 29.10.2008, p. 33.